Εργαλεία και Τεχνικές για τον Χρονικό και Οικονομικό Προγραμματισμό Τεχνικών Έργων
Creators: name: Καλαϊτζίδης, Αναστάσιος Κωνσταντίνου
Publisher: name: Aristotle University of Thessaloniki
Year: 2018
Subjects: Διαχείριση έργων
Κρίσιμη αλυσίδα
Χρονικός προγραμματισμός έργων
Project management
Critical chain
Projects’ time scheduling

description: Έχει αποδειχθεί, μετά την πολύχρονη εφαρμογή των παραδοσιακών μεθόδων χρονικού προγραμματισμού (Gantt, CPM, PERT) για τη διαχείριση τεχνικών έργων, ότι πολύ συχνά οδηγούμαστε σε αποκλίσεις από τον αρχικό σχεδιασμό με συνέπεια την ανάγκη για συχνές αναθεωρήσεις στο χρονοδιάγραμμα του έργου, μια διαδικασία ιδιαίτερα απαιτητική. Αυτό έχει ως αποτέλεσμα να καταγράφονται τελικά τόσο χρονικές όσο και οικονομικές υπερβάσεις στο σχεδιασμό ενός έργου, που σε συνδυασμό με τη στασιμότητα που παρατηρείται στις μεθόδους αυτές τις τελευταίες δεκαετίες και με τις συνεχώς αυξανόμενες ανάγκες και απαιτήσεις της σύγχρονης κοινωνικής ζωής, οδήγησε στην ανάγκη για αναζήτηση μιας νέας προσέγγισης διαχείρισης των έργων. Η κάλυψη αυτών των αναγκών επιχειρήθηκε με τη μέθοδο της κρίσιμης αλυσίδας (Critical Chain Project Management – CCPM), που έγινε περεταίρω γνωστή μετά την έκδοση του ομώνυμου βιβλίου «Critical Chain» (1997) και η οποία συγκεκριμένα καλείται να αντιμετωπίσει την αβεβαιότητα προσδιορισμού της διάρκειας εκτέλεσης μιας δραστηριότητας, τους ανθρώπινους παράγοντες, τους περιορισμούς πόρων, την έλλειψη διαδικασιών για τη διαχείριση πολλαπλών έργων ταυτόχρονα, τα προβλήματα που σχετίζονται με την συχνά μεταβαλλόμενη κρίσιμη διαδρομή, τη λανθασμένη ή ελλιπή εστίαση στο σύνολο των δραστηριοτήτων του έργου όπως και τις αναποτελεσματικές διαδικασίες παρακολούθησής των. Ωστόσο, μετά την παρέλευση 2 δεκαετιών και πλέον από της διατύπωσής της και παρά το πλήθος επιστημονικών δημοσιεύσεων που κάνουν λόγο για αυξημένη μείωση της διάρκειας εκτέλεσης ενός έργου (περίπου 40%), δεν κατάφερε να γίνει ανταγωνιστική στο πεδίο εφαρμογής σε σχέση με τις παραδοσιακές μεθόδους προγραμματισμού. Για το λόγο αυτό και επειδή η μέθοδος αυτή δεν εφαρμόζεται ευρέως, με την παρούσα μεταπτυχιακή διπλωματική εργασία και μέσα από την εφαρμογή 15 περιπτώσεων έργων στον κατασκευαστικό κλάδο, οι οποίες έχουν ομαδοποιηθεί σε 3 επιμέρους σημαντικές κατηγορίες του κλάδου (ανακαίνιση κτισμάτων, δομικά και συγκοινωνιακά έργα) επιχειρούμε να αποδείξουμε την υπεροχή της σε χρησιμότητα αναφορικά με τη μείωση της διάρκειας ολοκλήρωσης όπως και την εξοικονόμηση κόστους ενός έργου κατασκευής, σε σχέση με τις χρησιμοποιούμενες παραδοσιακές μεθόδους προγραμματισμού. Στόχος λοιπόν της παρούσας Μ.Δ.Ε. είναι να αναδειχθούν με τον πλέον εμφατικό τρόπο όλα εκείνα τα στοιχεία στα οποία η μέθοδος της κρίσιμης αλυσίδας πλεονεκτεί έναντι των παραδοσιακών μεθόδων προγραμματισμού, επιτυγχάνοντας πολύ καλύτερα αποτελέσματα μέσα από τη μείωση χρόνου και κόστους στην εκτέλεση ενός έργου
description: As it has been shown, after long years of applying traditional methods of time scheduling (Gantt, CPM, PERT) for the management of technical projects, we are heading often to deviations from the original design, resulting in the need for frequent revisions to the project's timetable which is a particularly demanding process. This results in the recording finally of both the time and the cost overruns in the design of a project, which in combination with the stagnation observed in these methods over the last decades and with the ever-increasing needs and demands of modern social life, it has led to the need for search of a new approach to project management. Covering these needs was attempted with the method of Critical Chain Project Management (CCPM), which was later known after the publication of the homonym book "Critical Chain" (1997) and which, is specifically called upon to address the uncertainty of determining the execution duration of a task, human factors, resource constraints, the lack of procedures for managing multiple projects at the same time, the problems associated with the often changing critical path, the wrong or incomplete focusing of project activities as a whole, as well as the ineffective monitoring procedures regarding the above. However, after the passage of two decades and more, of the CCPM theory’s formulation and despite the large number of scientific publications that refer an increased reduction in the execution duration of a project (about 40%), the theory did not succeed in becoming competitive in the field of application comparing with the traditional programming methods. For this reason, and because this method is not widely applied, with the present Master’s degree dissertation and through the implementation of 15 projects in the construction sector, which have been grouped into 3 distinct important categories of the industry (building renovation, construction and transport projects), we are attempting to prove CCPM’s primacy in usefulness in reducing the duration of completion as well as cost savings of a construction project, compared to the traditional programming methods used. Therefore, the objective of this Master's degree dissertation is to come into view with the most emphatical way all those elements in which the critical chain method is advantageous compared with the traditional programming methods, achieving far better results by reducing time and cost in executing a project